สวัสดีดีค่ะหนูเป็นคนฟันซ้อนมาแต่เด็กพอโตมาฟันด้านล่างเริ่มไม่เรียงตัวมีเลือดออกตามร่องฟันตามเหงือกตลอดเลยค่ะฟันด้านบนเป็นนิดหน่อยแต่ด้านล่างเป็นหนักมากพอจะมีวิธีรักษาไหมค่ะ
สวัสดีค่ะ อาการมีเลือดออกตามร่องฟันดังกล่าวมานั้นอาจเกิดจากการมีเหงือกอักเสบ มีคราบหินปูนเกาะ การติดเชื้อภายในเหงือกหรือฟัน การขาดสารอาหารจำพวกวิตามินซี และวิตามินเค แปรงฟันแรงเกินไป หรือใช้ไหมขัดฟันไม่ถูกวิธี การเปลี่ยนแปลงของระดับฮอร์โมนในระหว่างที่ตั้งครรภ์ มีปัญหาสุขภาพเป็นภาวะเลือดออกผิดปกติ หรือใช้ยารักษากลุ่มยาต้านการแข็งตัวของเลือดอยู่ เป็นต้น การมีรูปร่างฟันที่ไม่ปกติอยู่แล้ว อาจส่งผลให้เกิดการติดเชื้อที่เหงือกหรือฟันได้ง่ายขึ้นการรักษาเน้นตามสาเหตุค่ะ แนะนำพบทันตแพทย์เพื่อตรวจสภาพช่องปากและฟันก่อนว่ามีโรคเหงือกและฟันใดๆที่ต้องรักษาหรือไม่ในระหว่างนี้ แปรงฟันบ้วนปากวันละ 2 ครั้งเช้าเย็น รับประทานอาหารสุกสะอาด ใช้ไหมขัดฟันทุกวัน